proxectonos/corpus_dominio_legal_administrativo_tmp huggingface dataset:
RESOLUCIÓN do 21 de xullo de 2015, da Dirección Xeral de Educación, Formación Profesional e Innovación Educativa, pola que se resolve definitivamente a convocatoria para a selección de centros para participar no proxecto Educación Dixital E-Dixgal durante o curso 2015/16.
Consellería de Cultura, Educación e Ordenación Universitaria — III. Outras disposicións — 11/08/2015

De conformidade co establecido no punto 7.3 da Resolución desta dirección xeral do 30 de abril de 2015 (
Diario Oficial de Galicia
do 11 de maio) pola que se convocaba a selección de centros para participar no proxecto experimental Educación Dixital durante o curso 2015/16, esta dirección xeral
Primeiro. Seleccionar os centros que se relacionan no anexo I desta resolución para participar no proxecto E-Dixgal.
Segundo. Rexeitar os centros que se relacionan no anexo II polos motivos que se indican.
Terceiro. Considerar non válida a solicitude do centro que se relaciona no anexo III.
Cuarto. Contra esta resolución, que non pon fin á vía administrativa, os interesados poderán interpoñer recurso de alzada, perante o conselleiro de Cultura, Educación e Ordenación Universitaria, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 107.1, 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou, directamente, recurso contencioso-administrativo, no prazo de dous meses, ante o Tribunal Superior de Xustiza de Galicia conforme os artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de xullo de 2015
Educación primaria.
Educación secundaria obrigatoria.
RESOLUCIÓN do 21 de xullo de 2015 pola que se publica o estado de execución do orzamento da Comunidade Autónoma e as súas modificacións e a situación da tesouraría e movementos por operacións orzamentarias e extraorzamentarias correspondentes ao primeiro trimestre de 2015.
Consellería de Facenda — III. Outras disposicións — 11/08/2015

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e ás súas modificacións e á situación de tesouraría e movementos por operacións orzamentarias e extraorzamentarias correspondentes ao primeiro trimestre de 2015 e que figuran como anexo a esta resolución.
Santiago de Compostela, 21 de xullo de 2015
RESOLUCIÓN do 14 de xullo de 2015 pola que se delegan competencias en materia de desafiuzamentos nos xefes das áreas provinciais.
Instituto Galego da Vivenda e Solo — III. Outras disposicións — 17/08/2015

O Decreto 97/2014, do 24 de xullo (DOG do 5 de agosto), fixou a nova estrutura orgánica do Instituto Galego da Vivenda e Solo e atribuíulles, no seu artigo 21.1, aos xefes das áreas provinciais do IGVS, entre outras, as funcións que lles sexan delegadas de acordo coas súas funcións.
A Lei 8/2012, do 29 de xuño, de vivenda de Galicia (DOG do 24 de xullo), regula no seu artigo 81 e seguintes o desafiuzamento administrativo como unha potestade da Administración sobre as vivendas protexidas. Regúlanse como causas do seu inicio, entre outras, o impagamento das rendas pactadas así como non destinar a vivenda a domicilio habitual e permanente. A competencia está regulada no artigo 85, que establece que lle corresponde ao director ou directora do IGVS a competencia para incoar e resolver os procedementos de desafiuzamentos, designar a persoa instrutora e secretaria, así como as persoas que deban levar a cabo o lanzamento, e acordar o precinto cautelar.
A xestión desenvolvida no IGVS fai preciso, de cara a unha maior axilidade, delegar parte desta competencia do director xeral do IGVS nos xefes das áreas provinciais, o que permitirá a axilización administrativa, dentro do rigoroso respecto ás garantías xurídicas.
En consecuencia, visto o disposto nos artigos 10 e 11 c) da Lei 3/1988, do 27 de abril, de creación do IGVS, e no Decreto 97/2014, do 24 de xullo, polo que se establece a estrutura orgánica do IGVS, así como no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común,
Primeiro. Delegar nos xefes das áreas provinciais do IGVS as competencias seguintes:
a) Incoar os procedementos de desafiuzamento administrativo de acordo coas causas taxadas reguladas no artigo 81.1 da Lei 8/2012, de vivenda de Galicia.
b) Designar as persoas instrutoras e secretarias do expediente, así como as que deban levar a cabo o lanzamento.
c) Acordar o precinto cautelar, no caso de que se considere necesario.
Segundo. As resolucións administrativas que se adopten facendo uso das delegacións contidas nesta resolución farán constar expresamente esta circunstancia e consideraranse ditadas polo órgano delegante.
Terceiro. En calquera momento, o director xeral poderá reclamar para si o exercicio das competencias delegadas por esta resolución.
Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 14 de xullo de 2015
RESOLUCIÓN do 7 de agosto de 2015 pola que se ordena a publicación do Acordo do Consello da Xunta de Galicia do 6 de agosto de 2015 polo que se aproba a modificación da relación de postos de traballo da Axencia Galega de Infraestruturas.
Consellería de Facenda — III. Outras disposicións — 17/08/2015

A aprobación da modificación da relación de postos de traballo da Axencia Galega de Infraestruturas xustifícase polas necesidades organizativas e funcionais do organismo.
En consecuencia, por proposta da Axencia Galega de Infraestruturas, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 6 de agosto de 2015, adoptou o seguinte acordo:
Primeiro. Apróbase a modificación da relación de postos de traballo da Axencia Galega de Infraestruturas, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 6 de agosto de 2015, relativo á aprobación da modificación da relación de postos de traballo da Axencia Galega de Infraestruturas, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 7 de agosto de 2015
RESOLUCIÓN do 4 de agosto de 2015 de nomeamento da Valedora do Pobo da Comunidade Autónoma de Galicia.
Parlamento de Galicia — II. Autoridades e persoal — 25/08/2015

En execución do acordo adoptado polo Pleno do Parlamento de Galicia na sesión que tivo lugar o día 3 de agosto de 2015, e no exercicio das atribucións conferidas polo artigo 3.2º da Lei autonómica 6/1984, do 5 de xuño, con esta data e sinatura acredito o nomeamento de Milagros María Otero Parga como Valedora do Pobo coas prerrogativas, atribucións, deberes e facultades derivadas da súa condición de alta comisionada do Parlamento de Galicia.
Santiago de Compostela, 4 de agosto de 2015
CORRECCIÓN de erros. Resolución do 7 de agosto de 2015 pola que se conceden as subvencións, en réxime de concorrencia competitiva, a proxectos dinamizadores das áreas rurais de Galicia para enerxías renovables, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, sobre a base da convocatoria de subvencións realizada pola Resolución do 15 de abril de 2015 (Diario Oficial de Galicia número 78, do 27 de abril).
Instituto Enerxético de Galicia — III. Outras disposicións — 21/08/2015

Advertidos varios erros na citada resolución, publicada no DOG núm. 154, do 14 de agosto de 2015, procédese a realizar as seguintes correccións:
No anexo «Subvencións concedidas», na páxina 33469 e 33470, onde di:
Debe dicir:
RESOLUCIÓN do 17 de agosto de 2015 pola que se corrixen erros na Resolución do 17 de xullo de 2015 pola que se regulan as bases para a concesión de bolsas de formación práctica en mercados emisores mediante a realización de prácticas de especialización en oficinas de turismo en mercados emisores durante os anos 2015 e 2016, e se procede á súa convocatoria.
Axencia Turismo de Galicia — III. Outras disposicións — 21/08/2015

Advertido erro na citada resolución, publicada no Diario Oficial de Galicia número 155, do 17 de agosto de 2015, faise necesaria a publicación dos anexos correspondentes. O prazo de presentación de solicitudes será dun mes contado a partir do día seguinte ao da publicación destes anexos no Diario Oficial de Galicia.
Santiago de Compostela, 17 de agosto de 2015
RESOLUCIÓN do 3 de agosto de 2015, da Dirección Xeral de Emerxencias e Interior, pola que se fan públicas as axudas concedidas ao abeiro da Orde do 1 de abril de 2015 pola que se establecen as bases reguladoras para a concesión, en réxime de concorrencia competitiva, de subvencións ás agrupacións de persoal voluntario de protección civil de concellos de menos de 50.000 habitantes, mancomunidades ou agrupación de concellos.
Vicepresidencia e Consellería de Presidencia, Administracións Públicas e Xustiza — III. Outras disposicións — 25/08/2015

Por Orde do 1 de abril de 2015 pola que se establecen as bases reguladoras para a concesión, en réxime de concorrencia competitiva, de subvencións ás agrupacións de persoal voluntario de protección civil de concellos de menos de 50.000 habitantes, mancomunidades ou agrupación de concellos, a Vicepresidencia e Consellería de Presidencia, Administracións Públicas e Xustiza convocou unha liña de subvencións para as agrupacións de persoal voluntario de protección civil.
Vista a proposta de resolución da comisión avaliadora, en aplicación do artigo 6 puntos 2 e 3, da referida orde,
Primeiro. Aprobar a concesión, con cargo á aplicación 05.25.212A.481.0 e código de proxecto 2015 00106 dos orzamentos xerais da Comunidade Autónoma de Galicia para o ano 2015, das subvencións ás agrupacións de voluntarios de protección civil que se detallan no anexo.
Segundo. Notificarlle o contido desta resolución ás agrupacións de persoal voluntario de protección civil beneficiarias, especificando as condicións particulares que deberán cumprir.
Santiago de Compostela, 3 de agosto de 2015
RESOLUCIÓN do 4 de agosto de 2015 pola que se fai público o acordo relativo á elección de membros do Consello de Contas de Galicia.
Parlamento de Galicia — II. Autoridades e persoal — 27/08/2015

O Pleno do Parlamento de Galicia, na súa sesión do 3 de agosto de 2015, acordou elixir, de conformidade co establecido no artigo 12.1 da Lei 6/1985, do 24 de xuño, membros do Consello de Contas de Galicia a:
Begoña Villaverde Gómez
Ana María Otero López
José Antonio Redondo López
O que se publica para xeral coñecemento e para os efectos establecidos nos artigos 65 e concordantes do Regulamento do Parlamento de Galicia.
Santiago de Compostela, 4 de agosto de 2015
ORDE do 17 de agosto de 2015 pola que se modifica a do 10 de xuño de 2015 pola que se establecen as bases reguladoras para a concesión de subvencións, en réxime de concorrencia non competitiva, relativas ao Plan renove de caldeiras de alta eficiencia, así como a selección de entidades colaboradoras que participarán na súa xestión, e se procede á súa convocatoria para o ano 2015 (códigos do procedemento IN422D-IN422E).
Consellería de Economía e Industria — III. Outras disposicións — 27/08/2015

A Consellería de Economía e Industria ditou a Orde do 10 de xuño de 2015 pola que se establecen as bases reguladoras para a concesión de subvencións, en réxime de concorrencia non competitiva, relativa ao Plan renove de caldeiras de alta eficiencia, así como a selección de entidades colaboradoras que participarán na súa xestión, e se procede á súa convocatoria para o ano 2015 (códigos do procedemento IN422D-IN422E). Publicouse no Diario Oficial de Galicia núm. 119, do 26 de xuño de 2015.
O artigo 1 das bases reguladoras da Orde do 10 de xuño de 2015, relativo ao obxecto e réxime das subvencións, prevé a opción de que a Administración incremente o crédito orzamentario nos supostos de que se produza unha xeración, ampliación ou incorporación de crédito ou ben existan remanentes doutras convocatorias financiadas con cargo ao crédito ou créditos incluídos no mesmo programa ou en programas do mesmo servizo. A publicación da ampliación de crédito deberá facerse polos mesmos medios que a convocatoria, e non implicará a apertura de prazo para presentar novas solicitudes nin o inicio dun novo cómputo de prazo para resolver.
O artigo 3 das bases reguladoras da Orde do 10 de xuño de 2015, relativo ao financiamento e concorrencia, establece que se destinará unha contía de 500.000 € con cargo á aplicación orzamentaria 08.03.733A.780.1 para a concesión destas axudas, que terán a modalidade de subvención.
Co obxecto de atender un maior número de solicitudes de axuda considérase necesario incrementar o crédito orzamentario inicial, polo que se procede a efectuar unha modificación orzamentaria incorporando crédito na partida 08.03.733A.780.1 por importe de 360.243,52 €.
Por todo isto, e en uso das facultades que me foron conferidas,
Artigo único
Modificar o artigo 3 das bases reguladoras da Orde da Consellería de Economía e Industria do 10 de xuño de 2015 no referente ao crédito orzamentario da partida 08.03.733A.780.1, que pasa de 500.000,00 euros á cantidade final de 860.243,52 €.
Santiago de Compostela, 17 de agosto de 2015
RESOLUCIÓN do 24 de xullo de 2015 pola que se publica o plan de estudos de mestrado universitario en Ciencias, Tecnoloxías e Xestión Ambiental.
Universidade da Coruña — III. Outras disposicións — 26/08/2015

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia para a súa implantación, e establecido o carácter oficial do título por Acordo de Consello de Ministros do 8 de marzo de 2013 (publicado no BOE do 23 de abril por Resolución da Secretaría Xeral de Universidades do 2 de abril), esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve:
Publicar o plan de estudos conducente á obtención do título de mestrado universitario en Ciencias, Tecnoloxías e Xestión Ambiental pola Universidade da Coruña, que se estrutura segundo consta no anexo.
A Coruña, 24 de xullo de 2015
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento á que se adscribe o título: Ciencias.
2. Distribución do plan de estudos en créditos ECTS, por tipo de materia:
3. Especialidades do título:
– Especialidade en Química.
– Especialidade en Medio Ambiente.
4. Contido do plan de estudos:
O mestrado ten dos tipos de orientación, dependendo do lugar onde realice as prácticas o alumnado:
– Orientación profesional: se desenvolve as prácticas en empresas e/o institucións públicas.
– Orientación investigadora: se desenvolve as prácticas en laboratorios de investigación.
5. Condicións de terminación.
Para obter o título de mestrado universitario en Ciencias, Tecnoloxías e Xestión Ambiental o alumnado deberá superar 60 créditos ECTS distribuídos como se indica a seguir:
• 12 créditos obrigatorios do Módulo Obrigatorio Común.
• 30 créditos optativos que, dependendo da especialidade elixida, se distribúen pola súa vez como se indica a seguir:
Especialidade en Química:
– 18 créditos obrigatorios de especialidade do Módulo Química.
– 12 créditos optativos do Módulo Optativas.
Especialidade en Medio Ambiente:
– 24 créditos obrigatorios de especialidade do Módulo Medio Ambiente.
– 6 créditos do Módulo Optativas.
• 18 créditos obrigatorios do Módulo Fin de Mestrado que se distribúen a súa vez como se indica a seguir:
– 12 créditos de Prácticas Externas.
– 6 créditos do traballo fin de mestrado.
RESOLUCIÓN do 24 de xullo de 2015 pola que se publica o plan de estudos de mestrado universitario en Enxeñaría de Camiños, Canles e Portos.
Universidade da Coruña — III. Outras disposicións — 26/08/2015

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia para a súa implantación, e establecido o carácter oficial do título por Acordo do Consello de Ministros do 14 de novembro de 2014 (publicado no BOE do 29 de decembro por Resolución da Secretaría Xeral de Universidades do 24 de novembro), esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de Mestrado Universitario en Enxeñaría de Camiños, Canles e Portos pola Universidade da Coruña, que se estrutura segundo consta no anexo.
A Coruña, 24 de xullo de 2015
O título de Mestrado Universitario en Enxeñaría de Camiños, Canles e Portos cumpre as exixencias que se indican na Orde CIN/309/2009, do 9 de febreiro, pola que se establecen os requisitos para a verificación dos títulos universitarios oficiais que habiliten para o exercicio da profesión de Enxeñeiro de Camiños, Canles e Portos.
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento á que se adscribe o título: Enxeñaría e Arquitectura.
2. Distribución do plan de estudios en créditos ECTS, por tipo de materia.
3. Contido do plan de estudos.
3.1. Disciplinas de carácter obrigatorio por módulo e materia.
3.2. Disciplinas de carácter obrigatorio por curso e cuadrimestre.
3.3. Disciplinas de carácter optativo.
O alumnado deberá de superar 27 créditos ECTS das disciplinas optativas ofertadas que se indican a continuación, das cales, como mínimo, 18 créditos deben pertencer a un mesmo bloque dos seguintes: «Estruturas e Construción», «Hidráulica, Ambiental e Xeotécnica» ou «Transporte e Ordenación do Territorio». Os restantes créditos optativos poden elixirse entre a oferta de todos os bloques anteriores e do bloque común.
4. Condicións de terminación.
Para obter o título de Mestrado Universitario en Enxeñaría de Camiños, Canles e Portos o alumnado deberá superar 120 créditos distribuídos como se indica no punto 2, tendo en conta que os créditos optativos deben respectar o que se indica no punto 3.3.
CORRECCIÓN de erros. Decreto 142/2015, do 17 de setembro, polo que se crea a Axencia Galega de Sangue, Órganos e Tecidos e se aproban os seus estatutos.
Consellería de Sanidade — I. Disposicións xerais — 19/11/2015

Advertidos erros no Decreto 142/2015, do 17 de setembro, polo que se crea a Axencia Galega de Sangue, Órganos e Tecidos e se aproban os seus estatutos, publicado no Diario Oficial de Galicia número 197, do 15 de outubro, cómpre facer as seguintes correccións:
– Na exposición de motivos, no segundo parágrafo da páxina 39955, onde di: «Por outra banda, en coordinación cos servizos de Xinecoloxía e Obstetricia dos hospitais galegos autorizados para a doazón do sangue de cordón umbilical, encárgase do procesamento e almacenamento de sangue de cordón umbilical e a distribución aos centros hospitalarios a través da Rede española de doadores de medula ósea», debe dicir: «Por outra banda, en coordinación cos servizos de Xinecoloxía e Obstetricia dos hospitais galegos autorizados para a doazón do sangue de cordón umbilical, o Centro de Transfusión de Galicia encárgase do procesamento e almacenamento de sangue de cordón umbilical e da distribución aos centros hospitalarios a través da Rede española de doadores de medula ósea».
– Na exposición de motivos, no segundo parágrafo da páxina 39956, onde di: «(…) e a disposición derradeira cuarta prevé a entrada en vigor do decreto aos tres meses da súa publicación no Diario Oficial de Galicia», debe dicir: «(…) e a disposición derradeira cuarta prevé a entrada en vigor do decreto aos dous meses da súa publicación no Diario Oficial de Galicia».
– Na disposición derradeira cuarta, relativa á entrada en vigor do decreto, na páxina 39961, onde di: «O presente decreto entrará en vigor aos tres meses da súa publicación no Diario Oficial de Galicia», debe dicir: «O presente decreto entrará en vigor aos dous meses da súa publicación no Diario Oficial de Galicia».
RESOLUCIÓN do 30 de outubro de 2015 pola que se anuncia a oferta de emprego público do persoal docente e investigador para o ano 2015.
Universidade de Vigo — III. Outras disposicións — 10/11/2015

Conforme o disposto no artigo 70 da Lei 7/2007, do 12 de abril, do Estatuto básico do empregado público; no artigo 21 da Lei 36/2014, do 26 de decembro, de orzamentos xerais do Estado para o ano 2015; nos artigos 13 e 36 da Lei 11/2014, do 19 de decembro, de orzamentos xerais da Comunidade Autónoma de Galicia para o ano 2015, así como nos estatutos da Universidade de Vigo e no Acordo do Consello de Goberno do 17 de xullo de 2015 polo que se aprobou a oferta de emprego público do persoal docente e investigador para o ano 2015, logo da negociación cos órganos de representación do persoal docente e investigador,
Primeiro. Publicar a oferta de emprego público do persoal docente e investigador da Universidade de Vigo para o ano 2015.
Segundo. Esta oferta de emprego público inclúe as necesidades de recursos humanos de carácter permanente no ámbito docente e investigador con asignación orzamentaria que non poden ser cubertas con efectivos de persoal existentes, segundo se detalla no anexo, dentro do contexto global de restrición orzamentaria que afecta as administracións públicas.
Terceiro. Por Resolución do 19 de outubro de 2015, da Dirección Xeral de Planificación e Orzamentos, foi autorizada esta oferta de emprego público.
Cuarto. As convocatorias dos concursos de acceso derivadas desta oferta publicaranse no Boletín Oficial del Estado e no Diario Oficial de Galicia, para garantir a publicidade exixida no artigo 62.1 da Lei 6/2001, do 21 de decembro, de universidades, e executaranse dentro do prazo máximo previsto no artigo 70 do Estatuto básico do empregado público.
Vigo, 30 de outubro de 2015
ORDE do 29 de outubro de 2015 pola que se dispón o cesamento de varios vogais no Consello de Administración da Autoridade Portuaria da Coruña.
Consellería do Mar — II. Autoridades e persoal — 13/11/2015

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de Julio Antonio Flores Pérez e Roberto Luis Coira Andrade como vogais no Consello de Administración da Autoridade Portuaria da Coruña en representación do Concello da Coruña, agradecéndolles os servizos prestados.
Santiago de Compostela, 29 de outubro de 2015
DECRETO 158/2015, do 5 de novembro, polo que se nomea directora xeral de Inclusión Social a María de los Ángeles Teijeiro González.
Consellería de Política Social — II. Autoridades e persoal — 09/11/2015

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Política Social, e logo de deliberación do Consello da Xunta de Galicia, na súa reunión do día cinco de novembro de dous mil quince,
Nomeo directora xeral de Inclusión Social a María de los Ángeles Teijeiro González.
Santiago de Compostela, cinco de novembro de dous mil quince
DECRETO 159/2015, do 5 de novembro, polo que se nomea directora xeral de Gandaría, Agricultura e Industrias Agroalimentarias a Belén María do Campo Piñeiro.
Consellería do Medio Rural — II. Autoridades e persoal — 09/11/2015

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural, e logo de deliberación do Consello da Xunta de Galicia, na súa reunión do día cinco de novembro de dous mil quince,
Nomeo directora xeral de Gandaría, Agricultura e Industrias Agroalimentarias a Belén María do Campo Piñeiro.
Santiago de Compostela, cinco de novembro de dous mil quince
ORDE do 29 de outubro de 2015 pola que se dispón o nomeamento de varios vogais do Consello de Administración da Autoridade Portuaria da Coruña.
Consellería do Mar — II. Autoridades e persoal — 13/11/2015

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias. O citado acordo establece, ademais, a composición do Consello de Administración da Autoridade Portuaria da Coruña, e indica, no seu anexo, que dous vogais serán designados por parte dos municipios en cuxo termo está localizada a zona de servizo do porto.
Desde a entrada en vigor da Orde FOM/1318/2012, do 6 de xuño, pola que se aproba a primeira modificación do Plan de utilización dos espazos portuarios do porto da Coruña, referida ao ámbito territorial das novas instalacións portuarias en Punta Langosteira, situadas no concello de Arteixo, resulta necesario que, xunto co Concello da Coruña, o dito concello estea representado no Consello de Administración,
Polo exposto, en exercicio da facultade atribuída,
O nomeamento dos seguintes vogais no Consello de Administración da Autoridade Portuaria da Coruña en representación dos municipios en cuxo termo municipal está localizada a zona de servizo do porto:
– Por proposta do Concello da Coruña:
Xiao Varela Gómez.
– Por proposta do Concello de Arteixo:
Carlos Calvelo Martínez.
Santiago de Compostela, 29 de outubro de 2015
DECRETO 157/2015, do 5 de novembro, polo que se nomea delegado territorial da Xunta de Galicia na Coruña a Diego Calvo Pouso.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 09/11/2015

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día cinco de novembro de dous mil quince,
Nomeo delegado territorial da Xunta de Galicia na Coruña a Diego Calvo Pouso.
Santiago de Compostela, cinco de novembro de dous mil quince
RESOLUCIÓN do 28 de outubro de 2015 de cesamento e nomeamento de membros do Comité Territorial de Ética da Investigación de Pontevedra-Vigo-Ourense.
Consellería de Sanidade — II. Autoridades e persoal — 09/11/2015

A Secretaría do Comité Ético de Investigación Clínica de Galicia enviou o 23 de outubro de 2015 un escrito á Secretaría Xeral Técnica da Consellería de Sanidade no que comunica o cesamento por petición propia dunha persoa membro dese comité e un novo nomeamento no seu lugar.
Antecedentes:
Mediante a Resolución do 21 de xaneiro de 2014, que se publicou no DOG núm. 22, do 3 de febreiro, concedeuse a acreditación do Comité Territorial de Ética da Investigación de Pontevedra-Vigo-Ourense, estableceuse a súa sede e nomeáronse como membros as persoas que se relacionaban no seu anexo. Entre elas, figuraba Pilar Gayoso Diz.
Consideracións legais e técnicas:
O Decreto 63/2013, do 11 de abril, regula os comités territoriais de ética da investigación. No relativo á súa composición, o artigo 9.5 sinala que «os membros destes comités serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo, en todo caso, a representación equilibrada de homes e mulleres».
Pola súa banda, o número 6 do artigo 9 do citado Decreto 63/2013, do 11 de abril, dispón: «o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación, de modo que supoña a perda dos requisitos para integrar o comité, ou por incumprimento notorio das súas funcións, a criterio do comité, e logo de audiencia do interesado».
Logo de ver o que se expuxo, e de acordo coa proposta que efectuou a Secretaría Xeral Técnica desta consellería,
Revogar o nomeamento de Pilar Gayoso Diz, á súa solicitude, como membro do Comité Territorial de Ética da Investigación de Pontevedra-Vigo-Ourense.
Así mesmo, nomear a Santiago Pérez Cachafeiro, médico especialista en Medicina Familiar e Comunitaria da Xestión Integrada de Pontevedra, coa finalidade de manter os requisitos para a acreditación dese comité.
Santiago de Compostela, 28 de outubro de 2015
ORDE do 26 de outubro de 2015 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 05/11/2015

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do Concello de Ferrol,
O nomeamento de Beatriz Sestayo Doce como vogal no Consello de Administración da Autoridade Portuaria de Ferrol-San Cibrao, en representación do citado concello.
Santiago de Compostela, 26 de outubro de 2015
ORDE do 22 de outubro de 2015 pola que se autoriza o cambio de denominación do colexio de educación infantil e primaria de Meira (Lugo).
Consellería de Cultura, Educación e Ordenación Universitaria — III. Outras disposicións — 06/11/2015

De conformidade co previsto no artigo 8.1 do Regulamento orgánico das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Santiago de Compostela, 22 de outubro de 2015
DECRETO 170/2015, do 5 de novembro, polo que se dispón o nomeamento de varios vogais do Consello de Administración do ente público Portos de Galicia.
Consellería do Mar — II. Autoridades e persoal — 19/11/2015

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, que son todos eles nomeados polo Consello da Xunta de Galicia, por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
O artigo 10 do Regulamento, no seu número 5, sinala que os vogais representantes das administracións locais serán nomeados polo Consello da Xunta de Galicia, por proposta do presidente do ente público, e corresponderá un a cada provincia costeira. A proposta ao presidente efectuarase mediante acordo adoptado por maioría simple entre os concellos que teñan no seu territorio algún porto integrado no ente público, propoñendo un vogal ou unha terna de vogais no conxunto dos concellos que pertencen a cada unha das provincias costeiras. Así mesmo, o citado artigo 10 dispón no seu número 8 que os vogais representantes das administracións locais, agás as causas de cesamento que nel se consignan, desempeñarán o seu cargo durante catro anos e o número 10 do mesmo artigo indica que ditos vogais se renovarán por metades cada dous anos e poderán ser reelixidos unha soa vez ao finalizaren o seu mandato.
Considerando que os vogais representantes das administracións locais do Consello de Administración do ente público Portos de Galicia esgotaron o seu mandato, e recibidas propostas de cesamento e novo nomeamento por parte das deputacións da Coruña e Lugo, vista a proposta do presidente do ente público Portos de Galicia, por proposta da conselleira do Mar, e logo de deliberación do Consello da Xunta de Galicia na súa reunión do día cinco de novembro de dous mil quince,
Artigo 1
O nomeamento de Bernardo Fernández Piñeiro como vogal do Consello de Administración do ente público Portos de Galicia, en representación das administracións locais pola provincia da Coruña.
Artigo 2
O nomeamento de José Demetrio Salgueiro Rapa como vogal do Consello de Administración do ente público Portos de Galicia, en representación das administracións locais pola provincia de Lugo.
Santiago de Compostela, cinco de novembro de dous mil quince
DECRETO 169/2015, do 5 de novembro, polo que se dispón o cesamento de varios vogais do Consello de Administración do ente público Portos de Galicia.
Consellería do Mar — II. Autoridades e persoal — 19/11/2015

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, que son todos eles nomeados polo Consello da Xunta de Galicia, por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
O artigo 10 do Regulamento, no seu número 5, sinala que os vogais representantes das administracións locais serán nomeados polo Consello da Xunta de Galicia, por proposta do presidente do ente público, e corresponderá un a cada provincia costeira. A proposta ao presidente efectuarase mediante acordo adoptado por maioría simple entre os concellos que teñan no seu territorio algún porto integrado no ente público, propoñendo un vogal ou unha terna de vogais no conxunto dos concellos que pertencen a cada unha das provincias costeiras. Así mesmo, o citado artigo 10 dispón no seu número 8 que os vogais representantes das administracións locais, agás as causas de cesamento que nel se consignan, desempeñarán o seu cargo durante catro anos e o número 10 do mesmo artigo indica que os ditos vogais se renovarán por metades cada dous anos e poderán ser reelixidos unha soa vez ao finalizaren o seu mandato.
Considerando que os vogais representantes das administracións locais do Consello de Administración do ente público Portos de Galicia esgotaron o seu mandato, e recibidas propostas de cesamento e novo nomeamento por parte das deputacións da Coruña e Lugo; vista a proposta do presidente do ente público Portos de Galicia, por proposta da conselleira do Mar, e logo de deliberación do Consello da Xunta de Galicia na súa reunión do día cinco de novembro de dous mil quince,
Artigo 1
O cesamento de Manuel Santos Ruiz Rivas como vogal do Consello de Administración do ente público Portos de Galicia, en representación das administracións locais pola provincia da Coruña, agradecéndolle os servizos prestados.
Artigo 2
O cesamento de Antonio Veiga Outeiro como vogal do Consello de Administración do ente público Portos de Galicia, en representación das administracións locais pola provincia de Lugo, agradecéndolle os servizos prestados.
Santiago de Compostela, cinco de novembro de dous mil quince
RESOLUCIÓN do 3 de novembro de 2015 pola que se dá publicidade ás axudas concedidas ao abeiro da Orde do 7 de xullo de 2015 pola que se establecen as bases reguladoras para a concesión, en réxime de concorrencia competitiva, de subvencións a institucións sen fin de lucro, entidades locais galegas e agrupacións de concellos, destinadas ao financiamento de gastos correntes derivados da realización de festivais, feiras, mostras, ciclos e certames de artes escénicas e musicais de carácter afeccionado, e se convocan para o ano 2015.
Consellería de Cultura, Educación e Ordenación Universitaria — III. Outras disposicións — 12/11/2015

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no Diario Oficial de Galicia das subvencións concedidas, con expresión da convocatoria, o programa e o crédito orzamentario ao que se imputan, o beneficiario, a cantidade concedida e a finalidade ou finalidades da subvención,
Ordenar a publicación no Diario Oficial de Galicia das subvencións concedidas con cargo ás aplicacións orzamentarias dos orzamentos xerais da Comunidade Autónoma de Galicia para 2015, seguintes: 09.20.432B.481.2, por un importe máximo de 30.000 euros, para institucións sen fin de lucro, e 09.20.432B.460.0, para entidades locais e agrupacións de concellos, por un importe máximo de 20.000 euros.
Santiago de Compostela, 3 de novembro de 2015
RESOLUCIÓN do 28 de outubro de 2015 pola que se fai pública a encomenda de xestión de execución do servizo de información e orientación dos usuarios que acceden aos servizos centrais desta entidade.
Augas de Galicia — III. Outras disposicións — 13/11/2015

A entidade pública Augas de Galicia dá publicidade da seguinte encomenda de xestión realizada a unha empresa pública:
1. Entidade encomendante:
Organismo: Augas de Galicia.
Actuación: servizo.
Tipo de tramitación: encomenda de xestión á empresa Tecnologías y Servicios Agrarios, S.A., como medio propio instrumental e servizo técnico do poder adxudicador.
2. Encomenda de xestión:
Título: servizo de información e orientación dos usuarios que acceden aos servizos centrais da entidade pública empresarial Augas de Galicia.
Clave do expediente: OH.915.1105.SV.
Descrición do obxecto: os traballos que hai que executar inclúen actividades de colaboración e apoio de carácter auxiliar para garantir o control de acceso ao edificio público dos servizos centrais de Augas de Galicia, así como apoio de atención ao público para a súa información e seguimento e control do normal funcionamento nas instalacións.
Orzamento: importe neto: 49.505,58 euros. Importe total: 59.901,75 euros.
Data de formalización: 28 de outubro de 2015.
Prazo de execución: doce meses con previsión de prórrogas.
Santiago de Compostela, 28 de outubro de 2015
RESOLUCIÓN do 11 de novembro de 2015 pola que se modifica a Resolución do 16 de setembro de 2015 pola que se dá publicidade do acordo do Consello de Dirección que aproba as bases reguladoras para a concesión de axudas, en réxime de concorrencia non competitiva, a particulares para a adquisición de materiais e pezas de mobiliario de cociña e baño (Reforma 15), así como a selección de entidades colaboradoras que participarán na súa xestión, e se procede á súa convocatoria.
Instituto Galego de Promoción Económica — III. Outras disposicións — 13/11/2015

Mediante Resolución do 16 de setembro de 2015 publicouse o Acordo do Consello de Dirección do Instituto Galego de Promoción Económica que aproba as bases reguladoras para a concesión de axudas, en réxime de concorrencia non competitiva, a particulares para a adquisición de materiais e pezas de mobiliario de cociña e baño (Reforma 15), así como a selección de entidades colaboradoras que participarán na súa xestión, e se procede á súa convocatoria (DOG nº 183, do 24 de setembro de 2015).
Tras o primeiro mes de vixencia dos incentivos, obsérvase que o número de adhesións de entidades colaboradoras foi moito maior das esperadas –solicitárono máis de 350 entidades–, e a súa incorporación efectiva ao programa está resultando máis lenta do esperado, debido á necesidade de habilitar novos procesos organizativos nos establecementos de venda.
En consecuencia, para incrementar no posible a oportunidade de acollerse ás axudas por parte dos beneficiarios delas, considérase conveniente ampliar o prazo de presentación de solicitudes – establecido inicialmente no 16 de novembro de 2015– ata o 30 de novembro de 2015. Esta modificación leva aparellada a do prazo de xustificación que as entidades colaboradoras necesitan para presentar a documentación.
Na súa virtude e de conformidade coas facultades que teño conferidas,
Primeiro. Amplíase ata o 30 de novembro de 2015 o prazo de presentación de solicitudes establecido no punto segundo do «resolvo» da Resolución do 16 de setembro de 2015 pola que se dá publicidade do Acordo do Consello de Dirección do Instituto Galego de Promoción Económica (Igape) que aproba as bases reguladoras das axudas a particulares para a adquisición de materiais e pezas de mobiliario de cociña e baño (Reforma 15), e se procede á súa convocatoria en réxime de concorrencia non competitiva.
Segundo. Amplíase ata o 9 de decembro de 2015 o prazo de xustificación de axudas establecido no mesmo punto.
Terceiro. Esta modificación entrará en vigor o día da súa publicación no Diario Oficial de Galicia e será de aplicación ás solicitudes presentadas con posterioridade á súa entrada en vigor.
Santiago de Compostela, 11 de novembro de 2015
RESOLUCIÓN do 27 de outubro de 2015 pola que se acorda a inscrición no Rexistro Xeral de Explotacións Gandeiras das bateas para o cultivo de moluscos bivalvos.
Consellería do Mar — III. Outras disposicións — 13/11/2015

A Lei 8/2003, do 24 de abril, de sanidade animal, establece, no artigo 38.1, que todas as explotacións de animais deben estar rexistradas na comunidade autónoma en que se sitúen e que os seus datos básicos deben ser incluídos nun rexistro nacional.
O Real decreto 1614/2008, do 3 de outubro, relativo os requisitos zoosanitarios dos animais e dos produtos da acuicultura, así como a prevención e o control de determinadas enfermidades dos animais acuáticos, establece, no seu artigo 4.1, que todas as explotacións de acuicultura deberán estar debidamente rexistradas pola autoridade competente.
En aplicación dos citados artigos, as bateas para o cultivo de moluscos bivalvos localizadas na zona marítima deben estar inscritas no Rexistro Xeral de Explotacións Gandeiras (REGA), pola Consellería do Mar, para o que se procederá á súa envorcadura e inscrición.
En relación coa tramitación, é de aplicación o disposto nos artigos 60 e 76 da Lei 30/1992, do 26 de novembro, de réxime xurídico das administracións públicas e do procedemento administrativo común.
En atención ao exposto, a Consellería do Mar
Primeiro. A inscrición no Rexistro Xeral de Explotacións Gandeiras das bateas para o cultivo de moluscos bivalvos localizadas na zona marítima da Comunidade Autónoma de Galicia, que dispoñan dunha concesión de actividade en vigor na data da publicación da presente resolución.
Segundo. Unha vez inscritas as bateas, nun prazo máximo de seis meses, notificaranse ás persoas titulares os datos rexistrais, co código de identificación asignado a cada explotación e unha clave de acceso á oficina virtual da Consellería do Mar, a través da cal poderán consultar os datos rexistrais.
Terceiro. De ser o caso, os titulares das bateas deberán facilitar a esta consellería os datos que sexa necesario emendar para unha correcta inscrición no rexistro, no prazo máximo de dez (10) días desde o seguinte á notificación da súa inscrición.
En caso de incumprimento da obriga recollida no parágrafo anterior, será de aplicación o réxime de infraccións e sancións aplicable de acordo co establecido na Lei 8/2003, do 24 de abril, de sanidade animal.
Cuarto. Publicar no Diario Oficial de Galicia a presente resolución.
Contra esta resolución, que esgota á vía administrativa, poderase interpoñer recurso potestativo de reposición no prazo máximo dun mes ante a conselleira do Mar, ou recurso contencioso-administrativo, ante a xurisdición contencioso-administrativa, no prazo de dous (2) meses, contados en ambos os dous casos desde o día seguinte ao da notificación, de conformidade co establecido no artigo 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e no artigo 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de outubro de 2015